BE, CZ, IE, EL, HR, IT, LV, LT, LU, HU, PT, RO, SK (13)

Peress li n-nefqa skont il-FEAD hija eliġibbli mill-1 ta’ Diċembru 2013, ir-rapporti mħejjija minn għadd ta’ Stati Membri li jimplimentaw PO I li l-implimentazzjoni tal-programmi bdiet fl-2014, flimkien max-xogħol ta' tħejjija. Għalhekk ġew rapportati valuri pożittivi għall-indikaturi komuni tal-input, tal-output u tar-riżultati.

Total ta’ 13-il Stat Membru (BE, CY, ES, FR, IT, LT, LU, LV, NL, PL, PT, RO u SI) impenjaw nefqa għall-operazzjonijiet. Fi tmiem l-2014, l-ammont totali tan-nefqa impenjata għall-operazzjonijiet kien jammonta għal EUR 330.7 miljun. Tmien Stati Membri (BE, ES, FR, LT, RO, PL, PT u SI) diġà kienu diġà bdew jagħtu l-għajnuna fl-2014. Total ta’ EUR 95.9 miljun tħallsu f’ħames Stati Membri (BE, ES, FR, LT, RO) għal operazzjonijiet marbuta mal-provvista tal-ikel. L-għajnuna nxtrat ukoll fl-IT fl-2014, iżda t-tqassim tagħha ma bediex qabel l-2015.

Id-data ta’ eliġibbiltà tan-nefqa bikrija u l-livell għoli ta’ prefinanzjament previst fir-Regolament tal-FEAD għamluha possibbli għal dawn it-tmien Stati Membri li jiksbu riżultati malajr ħafna. L-esperjenza preċedenti tal-Istati Membri bil-Programm għad-Distribuzzjoni tal-Ikel għall-Persuni l-Aktar fil-Bżonn, implimentat sal-2013, kienet ukoll fattur li kkontribwixxa għat-tnedija bikrija tal-programmi.

Total ta’ 228 707 tunnellata ta’ ikel ġew distribwiti fl-2014 mit-tmien Stati Membri msemmija hawn fuq, bir-RO, FR u ES jirrappreżentaw rispettivament 42.3 %, 28.8 % u 21.3 % tal-kwantità distribwita. L-indikaturi tal-output juru li l-għażla tal-prodotti distribwiti kienet tvarja bejn l-Istati Membri: filwaqt li xi wħud ikkonċentraw fuq numru żgħir ta’ gruppi ta’ prodotti, oħrajn għażlu firxa usa’ ta’ ikel. FR kienet l-uniku Stat Membru li ddistribwixxa prodotti mis-seba' kategoriji kollha koperti mill-indikaturi komuni tal-FEAD. It-tmien Stati Membri kollha ddistribwew l-ikel fl-għamla ta’ pakketti, filwaqt li tnejn (BE, ES) ipprovdew ukoll ikliet lir-riċevituri aħħarin.

Eżempji tal-kontenut ta’ pakkett tal-ikel: BE: ħalib semixkumat, salamun tal-bott, fletti tal-kavalli fiz-zalza tat-tadam, ċanga, imqarrun, biċċiet irqaq tal-patata, tadam imqaxxar, piżelli u karrotti, faqqiegħ, ġulepp ħafif tal-cocktail tal-frott, żejt tal-karawett, ġamm, ċereali għall-kolazzjon, trab tal-pudina tal-vanilla ES: ikel għall-adulti — 2 kg ross, 2 kg għads, 2 litri ħalib, 1 kg għaġin, kaxxa ta' 800 g gallettini, bott ta’ 780 g fażola ħadra, bott ta' 500 g tadam moqli priservat; ikel tat-trabi — 4 bottijiet ta’ ħalib tal-prosegwiment (800 g), ikel tat-trabi fil-vażetti (8 pakketti, 250 g kull wieħed) RO: 3 kg dqiq, 3 kg dqiq tal-qamħirrum, 2 litri żejt, 2 kg zokkor, 12-il biċċa laħam priservat.

Fil-biċċa l-kbira tal-Istati Membri, ix-xiri tal-għajnuna huwa organizzat ċentralment u l-għajnuna mbagħad tiġi ikkonsenjata u mqassma minn organizzazzjonijiet sħab. Peress li x-xiri jrid isir skont ir-regoli dwar l-akkwist pubbliku, il-kapaċità tal-awtoritajiet nazzjonali li jorganizzaw proċeduri tal-akkwist pubbliku b’mod rapidu u effiċjenti se jkun essenzjali biex tiġi żgurata d-distribuzzjoni regolari tal-appoġġ.

Huwa stmat li fl-2014 total ta’ 10 964 726 persuna, li minnhom 5 612 926 huma nisa, ibbenefikaw mill-għajnuna tal-FEAD. Madwar kwart tad-destinatarji (3 092 695 ruħ) ġew stmati li kienu tfal li għandhom 15-il sena jew inqas u 1 220 615-il persuna li għandhom 65 sena jew aktar. Fost id-destinatarji, kien hemm 621 979 persuna stmati b’diżabilità, 719 708 migranti, persuni bi sfond barrani (fosthom refuġjati) u minoritajiet, u 69 451 persuna mingħajr saqaf fuq rashom.

L-għadd ta’ persuni appoġġati mill-FEAD fl-2014 diġà qabeż b’mod sinifikanti t-tbassir inizjali. Il-valutazzjoni tal-impatt għall-Proposta għal Regolament dwar il-FEAD stmat li l-Fond jista’ jappoġġja bejn 1.96 miljun u 2.13 miljun persuna fis-sena. Għandu jiġi nnutat li f’konformità mar-rekwiżiti tar-Regolament ta' Delega tal-Kummissjoni (UE) Nru 1255/2014, il-valuri rrappurtati għall-indikaturi komuni dwar l-għadd ta' persuni li jirċievu l-appoġġ mill-FEAD huma bbażati fuq stimi mogħtija mill-organizzazzjonijiet sħab.

L-Istati Membri rrappurtaw li pprovdew varjetà ta’ miżuri ta’ akkumpanjament flimkien mad-distribuzzjoni tal-ikel. Dawn jinkludu:

─pariri dwar it-tħejjija u l-ħżin tal-ikel, pariri dwar l-iġjene personali (LT);

─riferiment għal servizzi soċjali xierqa (BE u FR);

─konsulenza individwali u sessjonijiet ta' ħidma dwar programmi disponibbli għad-destinatarji aħħarin, biex ikollhom stil ta’ ħajja b’saħħitha u jifilħu għall-istress (SI);

─appoġġ psikoloġiku u terapewtiku, sessjonijiet ta’ ħidma tat-tisjir, edukazzjoni dwar in-nutrizzjoni, indirizzar tal-ħela tal-ikel u ġestjoni tal-baġits tal-familji (PL).

Il-miżuri ta’ akkumpanjament huma parti integrali mill-implimentazzjoni ta' PO I, u għaldaqstant il-Kummissjoni se tistenna li l-Istati Membri kollha jipprovdu informazzjoni dettaljata dwar il-miżuri implimentati fir-rapporti tagħhom għall-2015.

Ir-rapporti mibgħuta mill-Istati Membri li għażlu PO II juru li kien hemm biss implimentazzjoni limitata fl-2014. Dan huwa wkoll minħabba l-adozzjoni relattivament fit-tard tal-programmi f’SE u DE (fl-2015).

IV. Prinċipji orizzontali

Il-koordinazzjoni mal-FSE u politiki oħra rilevanti tal-UE